Lill-Ann Chepstow-Lusty

**Lill-Ann Chepstow-Lusty** (født 1960 i Oslo) er en norsk-britisk fotograf, kurator og artist. Nasjonalmuseet for kunst, arkitektur og design anser Chepstow-Lusty som en av pionerene innen postmodernistisk fotografi. 

## Biografi

Lill-Ann Chepstow-Lusty vokste opp i Eastbourne i England, med britisk far og norsk mor. Hun tok utdannelsen sin ved Eastbourne College of Art & Design, i Sussex, England, der hun studerte fotografi. Hun deltok i sin første utstilling på ICA, Institute of Contemporary Art, sammen med 34 andre kvinnelige fotografer i London i 1980. Chepstow-Lusty flyttet til Norge på starten av 1980-tallet. Hun ble den første kunstneren som hadde utstilling på Blitz i 1984, og i 1986 stilte hun ut fotografier på Cafe Vära. Utstillingen het FEelMALE, og handlet om å utforske grensene mellom det maskuline og feminine. 

I 1987 ble hun ansatt som fotograf ved Kulturhistorisk museum. Der fotograferer hun for myntkabinettet. Hun har fortsatt som kunstfotograf på siden med egne prosjekter. I et intervju med nettmagasinet foto.no har Chepstow-Lusty uttalt at dette bidrar til å skape en balanse, og en avstand til de egne prosjektene når hun har museumsjobben. 

Chepstow-Lusty er kjent for å ha utforsket mange ulike tema i sine utstillinger, fra nasjonalisme, seksualitet og homofili, norske cowboyer, moderne vikinger, homofile barn, transvestitter, identitet og samfunn. Bildene er ofte iscenesatte, og har en ironisk eller humoristisk tone. Chepstow-Lusty sier i intervjuet med foto.no at hun ofte bruker flere år på å bli kjent med de miljøene som prosjektene dekker, og at metoden derfor ligger tett på antropologi. 

Chepstow-Lusty har hatt flere separatutstillinger, deltatt i gruppeutstillinger og har publisert flere bøker basert på prosjektene sine. I mai 2021 kjøpte Nasjonalmuseet opp åtte verk av Lill-Ann. 

i 2010 ble Lill-Ann tildelt statens garantiinntekt for kunstnere for perioden 2010 - 2027. Chepstow-Lusty var kurator for utstillingen "Ja vi elsker frihet" ved Kulturhistorisk museum. Den ble holdt i sammenheng med grunnlovsjubileet i 2014. For dette og flere av fotoprosjektene sine fikk hun i 2018 Leif Preus Minnepris. 

## Utstillinger
**Separatutstillinger (utvalg)**

* 2008: *Gay Kids* (i samarbeid med Helseutvalget), Kulturhistorisk Museum, Universitetet i Oslo
* 2005: J*a vi elsker…* og *t.A.K.e 2- Featuring Real Live Lesbians*. International Cultural Centre And Museum (IKM)
* 2003: Østfold Kunstnersenter/Galleri ØKS, Fredrikstad
* 2002–2004: *Absolutt/Absolutely Vikings*, The Canadian Museum of Civilization, Quebec / Fotogalleriet, Oslo / Galleri Z. Lillehammer / Midgard  - Historisk senter. Borreparken, Horten / Vikingskipshuset, Bygdøy, Oslo / Arkeologisk Museum i Stavanger / Lofotr- Viking Museum, Borg in Lofoten
* 1997: *Norway- for Export Only* Gallery Rubignal, Banska Stiavnica, Slovakia / Gallery Profil, Bratislava, Slovakia
* 1997: *Norge – helt Disney* Tromsø Museum, Tromsø
* 1994: *Endangered Species*, Fotogalleriet, Oslo
* 1986: *Feelmale*  Café Vära, Oslo 
* 1984: *Collective Works* Galleri Kamelon, Blitz, Oslo

**Gruppeutstillinger (utvalg)**

* 2007–2008: *Modern Norwegian Art Photography* Stenersenmuseet, Oslo
* 2005–2006: *The Robert Meyer Collection*  Nasjonalmuseet Oslo
* 2003: *Norsk gullalder*  Preus fotomuseum
* 1999: *Construction or Reality – 160yrs of Art Photography*, Lillehammer Kunstmuseum
* 1997: *Fotografi (s)om Forskning, featuring: Norge-helt Disney*, Henie-Onstad Kunstsenter
* 1995–1996: *Borealis 7 – Desire*, The Nordic Arts Center & Helsinki City Art Museum, Finland / Åbo Art Museum, Åbo, Finland / Louisiana Museum of Modern Art, Copenhagen, Denmark / Bergen Billedgalleri, Norway / Galleri F15, Moss, Norway, Gøteborgs Konstmuseum,Sweden 
* 1994–1995: *Our Bodies – Ourselves : An exhibition by woman photographers on the subject of health*, Nottingham Castle Museum and Art Gallery, Nottingham, England
* 1994–1995: *Stranger than Paradise. Contemporary Scandinavian Photographers*, The International Center of Photography, New York, USA / FotoMuseum Winterhur, Switzerland / Charlottenborg, Copenhagen, Denmark
* 1994: *Revelations – Photographs of male and Female Nudes*, The Gallery at John Jones, London
* 1988: *The Self Portrait*, The Queen Elizabeth Hall, Southbank Centre, London
* 1988: *Behold the Man – The Male Nude In Photography* The Photographers Gallery. London, England 
* 1983: *Starters*, Photographers Gallery, Hastings, England
* 1980: *Woman’s Images of Men*, The Institute of Contemporary Arts (ICA), London

## Bibliografi

* 2020: *Log Lady Lusty a viral outbreak disaster publication, curator, art pimp, and most prominently log lady*, Ford Forlag
* 2008: *Gay Kids – Kule barn som også finnes* (i samarbeid med Bera Ulstein Moseng og Rolf Martin Angeltvedt), Abstrakt Forlag
* 2002: *Absolutt Viking*. Det Norske Samlaget
* 1993: *Kroppens Sug, Hjertets Savn* (i samarbeid med Karin Sveen), Pax Forlag
* 1992: *Norge – helt Texas*, Pax Forlag
* 1987: *Pål LaRoid – med Dame i Siktet*, Pax Forlag

## Referanser